Mesto Žilina na základe  § 6 zákona č. 369/1990 Zb. o obecnom zriadení vydáva všeobecne záväzné 

NARIADENIE O MIESTNYCH POLPLATKOCH

podľa ustanovenia § 15 zákona SNR o miestnych poplatkoch zo dňa 27.II. 1990, ktorý nadobudol účinnosť 1.januárom 1991

Číslo 1/1991

§ 1

Mesto vyberá tieto miestne poplatky (ďalej len poplatky):

a)	poplatok za užívanie verejného priestranstva
b)	poplatok za užívanie bytu a časti bytu na iné účely ako bývanie
c)	poplatok za ubytovaciu kapacitu
d)	lokalizačný poplatok
e)	poplatok za psa
f)	poplatok zo vstupného
g)	poplatok z predaja alkoholických nápojov a tabakových výrobkov
h)	poplatok za vjazd motorovým vozidlom do historických častí miest

§ 2

Poplatok za užívanie verejného priestranstva

čl. 1

Predmet poplatku

Predmetom poplatku je osobitné užívanie verejného priestranstva, ktorým sa rozumie umiestnenie zariadenia slúžiaceho na poskytovanie služieb, umiestnenie stavebného, predajného alebo reklamného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla a pod.
	Verejným priestranstvom podľa tohto nariadenia sú najmä:
cesta, miestna komunikácia, námestie, chodník, trhovisko. V pochybnostiach je mesto oprávnené rozhodnúť, či v spornom prípade ide o verejné priestranstvo.

čl. 2

Poplatník

je fyzická právnická osoba, ktorá používa verejné priestranstvo na účely uvedené v predmete poplatku.

čl. 3

Oslobodenie

1.	Poplatok sa neplatí za kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely.
2.	Za trvalé parkovanie motorových vozidiel osôb zdravotne postihnutých (nemobilných.)

čl. 4

Sadzba poplatku

1.	Za trvalé používanie verejného priestranstva:
a)	na predajné účely potravín s výnimkou alkoholických výrobkov 1500 Kčs na m2 ročne
na účely predaja alkoholických a tabakových výrobkov 15 000 Kčs na m2 ročne
ostatné predajné účely 3000 Kčs ročne
b)	na poskytovanie služieb 1500 Kčs na m2 ročne
c)	predajné účely v mestskej pamiatkovej rezervácií (pešia zóna) sa poplatok zvyšuje na dvojnásobok

2.	Za prechodné užívanie verejného priestranstva pre podnikateľskú činnosť:
a)	predajné účely len potravinárskych výrobkov 10 Kčs na m2 a deň
predajné účely alkoholických a tabakových výrobkov 100 Kčs na m2 a deň
ostatné predajné účely 20 Kčs na m2 a deň
b)	na poskytovanie služieb 10 Kčs m2 a deň
c)	na predajné účely v mestskej pamiatkovej rezervácií (pešia zóna) sa poplatok zvyšuje na dvojnásobok

3.	Za skládku
a)	palivá 5 Kčs za m2 a deň po 24 hodinách
b)	iných druhov materiálu 5 Kčs za m2 po troch dňoch

4.	Za umiestnenie zariadení cirkusov, lunaparkov a iných atrakcií 2 Kčs za m2 a deň

5.	Za umiestnenie reklamných pútačov najmenej (včítane pútačov na športové, kultúrne, spoločenské podujatia) 1 Kčs za m2 vertikálnej a obrysovej plochy a deň

6.	Za stavbárske lešenie a podobné konštrukcie 8 Kčs za m2 pôdorysnej plochy a deň

7.	Poplatok za využívanie verejného priestranstva na trhovisku určuje trhový poriadok

8.	Za vyhradenie jedného parkovacieho miesta na verejnom parkovisku, parkovacom pruhu, alebo páse, určuje s paušálny poplatok:
a)	mestskej pamiatkovej rezervácie – pešia zóna a pred železničnou stanicou 15 000 Kčs ročne
b)	na ostatnom území mesta 5000 Kčs ročne

Poplatok sa vyberá počnúc dňom, keď sa začalo používanie verejného priestranstva až do dňa, keď poplatník oznámil, že používanie verejného priestranstva skončilo, zariadenie bolo odstránené a priestranstvo uviedol poplatník do pôvodného stavu.
Sadzba poplatku sa počíta za každý m2 používania verejného priestranstva a deň.
čl. 5

Ohlasovacia povinnosť

a)	v prípadoch trvalého používania verejného priestranstva sú povinní všetci užívatelia po vydaní povolenia na používanie verejného priestranstva MsÚ – odd. podnikateľskej činnosti splniť ohlasovaciu povinnosť na MsÚ – finančnom oddelení a to najneskoršie do 8 dní od začatia používania verejných priestranstiev.
b)	v prípadoch prechodného užívania verejných priestranstiev sú povinní všetci užívatelia splniť ohlasovaciu povinnosť pred začiatkom používania.
Táto povinnosť sa netýka skládky uhlia.

čl. 6

Splatnosť poplatku

a)	poplatok je splatný pred začatím používania verejných priestranstiev
b)	ak ide o trvalé používanie verejných priestranstiev (napr. predajné stánky a iné podobné zariadenia), zaplatí poplatník vymeraný poplatok v ďalších rokoch vždy dopredu za celý bežný kalendárny rok do konca januára bežného roka.
c)	v prípadoch dočasného používania verejných priestranstiev naraz za celý ohlásený a dohodnutý čas.
d)	splatnosť poplatku dodatočne vymeraného pri prekročení dohodnutého času používanie verejných priestranstiev je do 15 dní po doručení platobného výmeru.

§ 3

Poplatok za používanie bytu alebo časti bytu na iné účely ako na bývanie

čl. 7

Predmet poplatku

Poplatok za užívanie bytu, alebo časti bytu na iné účely ako na bývanie platí užívateľ bytu, ktorý užíva byt alebo časť bytu na iné účely ako na bývanie.

čl. 8

Sadzba poplatku

a)	sadzba poplatku je ročne dvojnásobok ročnej úhrady za takto užívaný byt
b)	trojnásobok v mestskej pamiatkovej rezervácií ročnej úhrady za takto užívaný byt

čl. 9

Základ pre vyrubenie poplatku

Poplatok sa platí z úhrnu podlahovej plochy všetkých miestností bytu, ktoré sa užívajú na celkom iné účely než na bývanie.

čl. 10

Ohlasovacia povinnosť

Poplatník je povinný hlásiť mestskému úradu všetky skutočnosti rozhodné pre poplatkovú povinnosť písomne.
Poplatkovú povinnosť zaniká vyprataním bytu a časti bytu a daním tohto do pôvodného užívania

§ 4

Poplatok za ubytovaciu kapacitu

čl. 11

Predmet poplatku a poplatník

Poplatok za ubytovaciu kapacitu platí právnická a fyzická osoba, ktorá vlastní rekreačné, alebo školiace zariadenie, alebo má k nemu právo hospodárenia.

čl. 12

Sadzba poplatku

Sadzba poplatku je ročne 2 Kčs za každé lôžko a deň.

čl. 13

Ohlasovaciu povinnosť

a)	poplatník je povinný oznámiť mestskému úradu v termíne do 30.januára bežného roka počet lôžok a zariadení
b)	poplatník je povinný oznámiť mestskému úradu do 15 dní všetky zmeny vo vlastníckych vzťahoch

§ 5

Lokalizačný poplatok

čl. 14

Predmet poplatku

Lokalizačný poplatok sa platí za umiestnenie kancelárie, prevádzkarne, obchodných priestorov, skladu alebo iného zariadenia slúžiaceho na podnikateľskú alebo inú zárobkovú činnosť v meste.

čl. 15

Poplatník

Poplatok platí fyzická osoba a právnická osoba (užívateľ, alebo vlastník objektu) podnikajúca alebo vykonávajúca inú zárobkovú činnosť v priestoroch uvedených v čl. 14 podľa osobitných predpisov (zák. č. III/1990 Zb. o štátnom podniku, zák. č.105/1990 Zb. o súkromnom podnikaní občanov, zák. č. 162/1990 Zb. o poľnohospodárskom družstevníctve, zák. č. 176/1990 Zb. o bytovom, spotrebnom a výrobnom družstevníctve, zák. č.104/1990 Zb. o akciových spoločnostiach, zák. č. 173/1990 Zb. o podniku so zahraničnou majetkovou účasťou v znení zákona č.112/1990 Zb.).

čl. 16

Oslobodenie

a)	poplatok sa neplatí za umiestnenie zariadenia na základnú činnosť spojov, železničnú, leteckú, autobusovú, lodnú a mestskú hromadnú dopravu
b)	poplatok sa neplatí, ak sa bude za užívanie priestorov uvedených v predmete poplatku vyberať poplatok za užívanie bytu, alebo časti bytu na iné účely ako na bývanie, alebo poplatok za užívanie verejného priestranstva.

čl. 17

Sadzba poplatku

Poplatník si poplatok sám vypočíta v zmysle čl. 17 tohto nariadenia a zaplatí na účet mestského úradu:
a)	do 100 000 Kčs do 15. februára bežného roka
b)	nad 100 000 Kčs do 500 000 Kčs v dvoch splátkach, a to jednu polovinu do 15. februára bežného roka a druhú polovicu do 15. júla bežného roku
c)	nad 500 000 Kčs v štyroch splátkach a to 
jednu štvrtinu do 15. februára bežného roku
jednu štvrtinu do 15. apríla bežného roku
jednu štvrtinu do 15. júla bežného roku
jednu štvrtinu do 15. októbra bežného roku

§ 6

Poplatok za psov

čl. 9

Predmet poplatku

Poplatok sa platí za psa staršieho ako 6 mesiacov

čl. 20

Poplatník

je fyzická a právnická osoba, ktorá je držiteľom psa staršieho ako 6 mesiacov.

čl. 21

Oslobodenie

1.	Poplatok sa neplatí za psov
a)	ktorého používa na sprevádzanie, alebo ochranu nevidomá osoba
b)	dôchodca s príjmami na hranici životného minima, ktoré prizná mesto na základe žiadosti s preukázaním sa o výške priznaného dôchodku
c)	Bezvládna osoba a držiteľ preukazu ZŤP/S a ZŤP (zdravotne ťažko postihnutý so sprievodom a zdravotne postihnutý)
2.	Oslobodenie podľa odseku 1. musí držiteľ psa uplatniť a podmienky preukázať každoročne do 15. februára
3.	Oslobodenie od poplatku zaniká, ak zanikne dôvod, pre ktorý sa povolilo oslobodenie.

čl. 22

Ohlasovacia povinnosť

1.	Poplatník je povinný podať priznanie k poplatku za všetkých psov chovaných v domácnosti i keď poplatku nepodliehajú na mestský úrad.
Priznanie sa podáva na predpísanom tlačive.
2.	Poplatník je povinný vyzdvihnúť si známku pre každého psa za náhradu a zabezpečiť, aby psi známku nosili.

čl. 23

Sadzba poplatku

Poplatok za jedného psa sa stanovuje ročne:
a)	na okrajových častiach mesta (Bytčica, Bánová, Závodie, Považský Chlmec, Strážov, Trnové, Rosinky, Hruštiny, Zádubnie, Zástranie, Brodno, Vranie, Mojšová Lúčka, Žilinská Lehota) 100 Kčs
b)	v ostatných častiach mesta v rodinných domoch
c)	v nájomných obytných domoch na území celého mesta 1000 Kčs
d)	za druhého a ďalšieho psa na území celého mesta sa stanovuje poplatok vo výške 1500 Kčs
e)	chovatelia a majitelia psov, ktorí sú držiteľmi preukazu pôvodu a čistokrvnosti plemena platia ročne 100 Kčs za každého psa na základe predložených dokladov

čl. 24

Splatnosť poplatku

Poplatník je povinný  zaplatiť poplatok bez vyrubenia vopred a to:
a)	do 500 Kčs ročne najneskoršie do 15. februára bežného roka
b)	nad 500 Kčs ročne v dvoch splátkach vždy najneskoršie do 15. februára a 15. augusta bežného roka

§ 7

Poplatok zo vstupného

čl. 25

Predmet poplatku

a)	poplatok zo vstupného sa platí zo vstupného na burzu, kultúrne a zábavné akcie ako je tanečná zábava, ľudová veselica, estráda, koncerty (ďalej len akcie)

čl. 26

Poplatník

Poplatok sú povinní platiť právnické a fyzické osoby, ktoré aukciu usporiadajú.

čl. 27

Oslobodenie od poplatku

Poplatok sa neplatí zo vstupného na športové akcie a tiež na kultúrne akcie, ktorých celý výťažok je určený na charitatívne a verejno-prospešné účely.

čl. 28

Ohlasovacia povinnosť

Poplatník je povinný:
a)	najneskôr 3 pracovné dni pred dňom konania akcie predložiť mestskému úradu vstupenky k vykonaniu registrácie a označenia (perforovaniu)
b)	pri usporiadanej akcii vydávať osobám, ktoré zaplatili vstupné vstupenku označenú (operforovanú mestským úradom) a znejúcu na zaplatenú sumu vstupné s dátumom a označením usporiadateľa.

čl. 29

Sadzba poplatku

Základ poplatku:
a)	z kultúrnych a zábavných akcií, burzy, tanečnej zábavy, estrády, z burzovej veselice 30 % základu poplatku
b)	zábavné a kultúrne akcie usporiadané strednými a vysokými školami 15 % základu poplatku
c)	tanečné burzy sú od poplatku oslobodené
d)	z divadelných predstavení, koncertov vážnej hudby, umeleckej výstavy a vedecko-informatívnej prednášky 10 % základu poplatku

čl. 30

Splatnosť poplatku

a)	Poplatník do 3 dní po uskutočnenej akcii predloží mestskému úradu vyúčtovanie vyinkasovaného vstupného s nepredanými vstupenkami
b)	Poplatok je zročný 5 dní od dátumu konania akcie
c)	Pri opakujúcich sa akciách toho istého poplatníka je poplatok zročný do 5 dní po skončení kalendárneho mesiaca

§ 8

Poplatok z predaja alkoholických nápojov a tabakových výrobkov

čl. 31

Predmet poplatku

Poplatok z predaja alkoholických nápojov a tabakových výrobkov sa platí z predaja výrobkov, ktoré majú charakter alkoholických nápojov a tabakových výrobkov.

čl. 32

Poplatník

Poplatok platí fyzická a právnická osoba, vykonávajúca reštauračné, kaviarenské, ubytovacie alebo pohostinské služby, v rámci ktorých predáva alkoholické nápoje a tabakové výrobky.

čl. 33

Sadzba poplatku

Sadzba poplatku činí 10 % ročne z predajnej ceny alkoholických a tabakových výrobkov.

čl. 34

Povinnosť poplatníka

Poplatník je povinný viesť preukázateľnú evidenciu o nákupe týchto výrobkov.

čl. 35

Splatnosť poplatku

Poplatník si sám vypočíta poplatok a odvedie na účet mestského úradu. Poplatok je splatný v dvoch rovnakých splátkach a to do 15. februára a 15. júla bežného roku.

§ 9

Poplatok za vjazd motorových vozidiel do historickej časti mesta

čl. 36

Predmet poplatku a poplatník

Poplatok za vjazd motorovým vozidlom do historickej časti mesta fyzická a právnická osoba, za vjazd a zotrvanie s motorovým vozidlom do mestskej pamiatkovej rezervácie a pešej zóny k železničnej stanici.

čl. 37

Oslobodenie od poplatku

a)	od poplatku je oslobodená fyzická a právnická osoba, ktorá v historickej časti mesta užíva nehnuteľnosť na svoju hospodársku činnosť
b)	fyzická osoba, ktorá v nej má trvalý, alebo prechodný pobyt
c)	poplatník za činnosti spojené s ochranou zdravia, majetku a verejného poriadku
d)	pri vjazde a zotrvaní osobných motorových vozidiel, osôb zdravotne postihnutých (nemobilných)

čl. 38

Sadzba poplatku

a)	Sadzba poplatku je aj za každý začatý deň 10 Kčs
b)	Mesto môže po dohode s poplatníkom ustanoviť poplatok paušálnou sumou 3000 Kčs ročne

§ 10

Spoločné a záverečné ustanovenie

čl. 39

a)	Poplatník je povinný si poplatok sám vypočítať a odviesť na účet mestského úradu v Žiline č.19-526-432 do 15.2. bežného roka.
b)	Mesto je oprávnené kontrolovať správnosť výpočtu.

čl. 40

a)	ak nebudú poplatky zaplatené, odvedené včas, alebo v správnej výške, mesto ich vyrubí platobným výmerom a včas nezaplatené a neodvedené poplatky zvýši o 50 %. Vyrubené poplatky sa zaokrúhľujú smerom hore.
b)	v ostatnom platí zákon SNR o miestnych poplatkoch zo dňa 27.11.1990, ktorý nadobudol účinnosť 1. januárom 1991,
c)	konanie vo veciach týchto poplatkov sa uskutočňuje podľa vyhlášky Ministerstva financií číslo 16/62 Zb. zo dňa 15. februára 1962

čl. 41

a)	zrušuje sa Nariadenie MsNV v Žiline č. C-2082/84 o miestnom poplatku za používanie verejného priestranstva,
b)	poplatku zo vstupného,
c)	o miestnom poplatku zo psov,
d)	čl. č. 8 písm. a) Nariadenia č. C-3142/82 o parkovaní a státí motorových vozidiel na pozemných komunikáciách,
e)	Nariadenie číslo C-4199/1983 o vyberaní poplatku prechodného ubytovania.

čl. 42

Toto záväzné NARIADENIE nadobúda účinnosť dňom 3. júna 1991

Ing. Miroslav Adámek, v.r.						Ing. Ján Slota, v.r.
prednosta úradu							primátor mesta